Zmluva
o uzavretí budúcej zmluvy o výkone správy majetku (prevádzkovaní majetku obce)
uzatvorená podľa § 289 a násl. Obchodného zákonníka

	Zmluvné strany	

Vlastník: 			Obec Nižný Klátov
				zastúpená: Ing. PhDr. Marcelou Jokeľovou
				adresa: Hlavná 1/1, 044 12 Nižný Klátov
				IČO : 00 324 507
				Bankové spojenie : VÚB banka, a.s.
				č. účtu : 4721542/0200

Budúci prevádzkovateľ 
(správca):  			Východoslovenská vodárenská spoločnosť, a. s. 
				Komenského 50, 042 48 Košice	
	Za závod Košice                
	zapísaná v Obchodnom registri Okresného súdu Košice I.,
Oddiel : Sa, vložka č.: 1243/V
IČ DPH SK 2020063518
Bankové spojenie: ČSOB a. s., Nám. Osloboditeľov 5, 040 11 Košice
č. účtu : 25500183/7500
zastúpená : 	Ing. Stanislav HREHA, predseda predstavenstva
					Ing. Rudolf KOČIŠKO, člen predstavenstva

I.
Predmet zmluvy

1.	Predmetom a účelom zmluvy je :

Dohoda o spôsobe a podmienkach prevzatia výkonu správy majetku obce spočívajúci v prevádzkovaní infraštrukturálneho majetku vlastníka – miestnych rozvodov verejnej kanalizácie v obci Nižný Klátov odbornou organizáciou Východoslovenskou vodárenskou spoločnosťou, a.s. (ďalej len VVS, a.s.).

Termín realizácie : 	začatie:  október 2000
                                    ukončenie:  december 2013

Plánovaný termín uvedenia stavby do prevádzky:  marec 2014

Čl. II
Rozsah spolupráce zmluvných strán

A. Záväzky vlastníka.

	Vlastník zabezpečí počas realizácie vykonanie skúšok vodotesnosti kanalizačného potrubia za účasti budúceho prevádzkovateľa. Vlastník objedná u VVS, a.s. účasť na skúške vodotesnosti, preberanie lôžka a obsypu kanalizačného potrubia a monitoring kanalizácie.
	Vlastník zabezpečí vydanie kolaudačného rozhodnutia.
	Najneskôr k začatiu prevádzky zabezpečí prevádzkový poriadok.
	Vlastník zabezpečí uvedenie diela do prevádzky tak, aby boli dosiahnuté projektové parametre.
	Po vydaní kolaudačného rozhodnutia vlastník písomne požiada VVS, a.s. o prevzatie výkonu správy verejnej kanalizácie v obci Nižný Klátov
	Ku dňu preberacieho konania vlastník budúcemu prevádzkovateľovi VVS, a.s. predloží:
	projektovú dokumentáciu stavby, upravenú podľa skutočného vybudovania stavby s tým, že podstatné zmeny v realizácii budú odsúhlasené projektantom a budúcim prevádzkovateľom stavby
	Porealizačné zameranie kanalizácie v analógovej i digitálnej forme vo formáte dgn Microstation ( vrátane pozdĺžnych profilov kanalizácie ).
	Prevádzkový poriadok
	Zápis o odovzdaní a prevzatí medzi vlastníkom a zhotoviteľom
	Vodoprávne povolenie
	Rozhodnutia o umiestnení stavby (územné rozhodnutie)
	Kolaudačné rozhodnutie s vyznačením právoplatnosti
	Údaje o nadobúdacej cene stavby v členení podľa príslušných vyhlášok a výšok odpisových  sadzieb ( budú uvedené v prílohe č.2 Zmluvy o výkone správy majetku obce)
	Doklady o majetkoprávnom vysporiadaní nemovitostí
	Monitoring kanalizácie
	Zápisy a osvedčenia o skúškach použitého materiálu a konštrukcií - certifikáty
	Technický pasport kanalizácie
	V prípade, že vodohospodárske zariadenie, bude prechádzať súkromnými parcelami, zabezpečí  zriadenie vecného bremena uzavretím a registráciou zmluvy o vecnom bremene s vlastníkom nehnuteľnosti
	Zoznam vybudovaných prípojok
	Zoznam všetkých nehnuteľností s možnosťou napojenia na novovybudovanú verejnú kanalizáciu (bude uvedený v prílohe č. 4 Zmluvy o výkone správy majetku obce)

B. Záväzky budúceho prevádzkovateľa

	Bude spolupracovať s vlastníkom a zhotoviteľom na realizácií stavby
	Zúčastní sa preberacieho konania stavby
	Umožní prístup k objektom pracovníkom zhotoviteľa za účelom realizácie prípadných naviac prác po prevzatí zariadenia do správy a údržby
	Po splnení podmienok prevzatia zo strany investora, uvedených v článku II. odsekoch A. a C. tejto zmluvy, zabezpečí riadne a včasné prevzatie kanalizácie
	Po obdržaní Zmluvy o výkone správy majetku obce, vrátane príloh č.1 až 4 a príslušnej technickej a právnej dokumentácie, uvedenej v čl. II, ods. A., bod 6, zaväzuje sa zmluvne ju potvrdiť a vrátiť vlastníkovi do 30 dní od riadneho fyzického prevzatia zmluvne dojednaného vodohospodárskeho diela ako celku.

C. Vodohospodárske dielo nesmie vykazovať ku dňu predloženia zmluvy o prevode do správy budúcemu prevádzkovateľovi vady a nedorobky, ktoré by bránili prevádzkovaniu.

III.
Záverečné ustanovenie

	Účelom tejto zmluvy je zosúladiť záujmy financujúceho vlastníka a záujmy budúceho prevádzkovateľa tak, aby novovzniknutý základný prostriedok mal ako súčasť obecného majetku svojho správcu a aby slúžil stanovenému účelu.
	Zmluva nadobúda účinnosť dňom podpísania oboma zmluvnými stranami.
	Súčasťou tejto zmluvy sú prílohy č. 1 a č. 2.
	Zmluva je vyhotovená v 4 exemplároch, z ktorých po 2 obdržia zmluvné strany.
	Zmluva bola zástupcami zmluvných strán prečítaná a na znak súhlasu bez nátlaku druhej strany s celým jej obsahom vlastnoručne podpísaná.

V Nižnom Klátove, dňa 4.3.2013		                V Košiciach, dňa ......................

Za vlastníka :							 Za budúceho prevádzkovateľa :

.....................................................				.......................................................
	Obec Nižný Klátov						Ing. Stanislav HREHA
    zastúpená starostom obce					predseda predstavenstva

........................................................
Ing. Rudolf Kočiško
člen predstavenstva

Príloha č. 1
Zoznam infraštrukturálneho majetku rozvodov verejnej kanalizácie v obci Nižný Klátov

Kanalizácia				Materiál		DN			Dĺžka

SO 01 Stoka A1 			PVC			300/200		128
SO 01 Stoka A2 			PVC			300/200		173

Celková dĺžka     301 m

Počet prípojok: 13 - nie sú predmetom odovzdania

V Nižnom Klátove, dňa 4.3.2013			 V Košiciach, dňa.....................

Za vlastníka:							 Za prevádzkovateľa:

.....................................................			.......................................................
         Obec Nižný Klátov					Ing. Stanislav HREHA
    zastúpená starostom obce				predseda predstavenstva

........................................................
Ing. Rudolf Kočiško
člen predstavenstva